Bonusten siirto ei ole Suomessa ollut mahdollista vuodesta 2018 eteenpäin, mutta Ifissä vakuuttamasi ajoneuvon bonukset voidaan halutessasi määritellä puolisosi vakuutus- ja vahinkohistorian mukaan.
Kyseeseen voi tulla myös avopuoliso tai rekisteröidyssä parisuhteessa kanssasi asuva henkilö.
Mikäli puolisosi on ajanut vuosia ilman vahinkoja, bonukset kannattaa mahdollisesti määritellä hänen historiatietojensa perusteella. Ota kuitenkin huomioon, että tämä voi myös nostaa vakuutuksesi hintaa, jos puolisosi ei ole ajanut pitkään tai hänelle on sattunut vahinkoja.
Saadaksesi määriteltyä bonuksesi puolisosi vakuutus- ja vahinkohistorian mukaan, ota yhteyttä asiakaspalveluumme. Lähetämme sinulle tämän jälkeen Omien sivujen kautta viestipohjan kirjallisen suostumuksen tekemiseen.